बाल्यकालका सुव्वासाव् लाई जब उनका बाबु खडानन्द बरालले भेडा हेर्न जान्छस् केटा हिँड भन्दै घरबाट लिएर गए तर सुव्वासावका पिताले भेंडा हेर्न भनेर लिएर ठाउँ त विद्यालय थियो । यो देखेर सुव्वासाव बाबुको ठट्यौली बुझ्न नसकेर जिल्लिए । भेडा हेर्न भन्दै बाबुले विद्यालय भर्ना गरिदिएपछी विद्यालयका शिक्षकले सुव्वासावको नाम कृष्णहरि बराल राखि दिए र आज तिनै नाम नेपाली संगीत जगतमा प्रसिद्ध छ । सिन्धुलीमा पनि काठमाडौंलाई नेपाल भनेर चिनिन्थ्यो । काठमाडौं जाने–आउनेहरु नेपाल जाने, नेपाल गएर आएको भन्थे । गाउँमा कोहि काठमाडौंबाट फर्कियो भने झण्डै ६ महिनासम्म त्यो घरमा नेपाल बारे सुन्न आउने मान्छेको भिड लाग्थ्यो । काठमाडौं कस्तो रहेछ भनेर सोध्नेको भिडले नेपाल पुगेर फर्केकालाई भन्न भ्याइनभ्याइ हुन्थ्यो । सिन्धुलीबाट काठमाडौं आइपुग्न ४ दिनको पैदल यात्रा गर्नु पर्थ्यो । बरालमा भने काठमाडौंको सपना थिएन । उनलाई काठमाडौं आईपुगिएला भन्ने नै लागेको थिएन । बैंकको अफिसरका लागि जनकपुरमा उनले फारम भरेका थिए । तर, संयोगले त्यसको परीक्षा राजधानीमा हुने भएपछि पनि उनी काठमाडौं हानिए । यसपछि सुरु भयो उनको काठमाडौंको बसाइ ।